****

**ประกาศองค์การบริหารส่วนตำบลท่าธง**

**เรื่อง การดำเนินการตามมาตรการการป้องกันการละเว้นการปฏิบัติหน้าที่**

**ในการบังคับใช้กฎหมายเกี่ยวกับป้ายโฆษณา**

                ด้วยกรมส่งเสริมการปกครองส่วนท้องถิ่นได้รับแจ้งจากกระทรวงมหาดไทยว่า สำนักเลขาธิการคณะรัฐมนตรีเมื่อวันที่ 8 มกราคม 2562 เรื่องมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะที่คณะกรรมการ ป.ป.ช. เสนอ และมอบหมายให้กระทรวงมหาดไทยรับมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับโฆษณาบนทางสาธารณะพิจารณาดำเนินการ ซึ่งกระทรวงมหาดไทยได้มอบหมายให้กรมส่งเสริมการปกครองส่วนท้องถิ่นพิจารณาดำเนินการและแจ้งหมายงานที่เกี่ยวข้องต่อไป

                 เพื่อให้การดำเนินการในเรื่องดังกล่าวเป็นไปด้วยความเรียบร้อย องค์การบริหารส่วนตำบลท่าธง จึงดำเนินการตามมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ สามารถแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย ได้ตามช่องทางดังนี้

                   1.แจ้งด้วยตนเองได้ที่ กองช่าง องค์การบริหารส่วนตำบลท่าธง

                   2. หมายเลขโทรศัพท์ 073-273039

                    3. [www.tatong.go.th](http://www.tatong.go.th) ช่องทางการรับเรื่องราวร้องทุกข์ทางเว็บไซต์ขององค์การบริหารส่วนตำบลท่าธง

                   4. Facebook : องค์การบริหารส่วนตำบลท่าธง

องค์การบริหารส่วนตำบลท่าธง จึงขอประกาศ**การดำเนินการตามมาตรการการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณา** ที่อยู่ในความรับผิดชอบขององค์การบริหารส่วนตำบลท่าธง รายละเอียดตามเอกสารที่แนบท้ายนี้

จึงประกาศให้ทราบโดยทั่วกัน

ประกาศ ณ วันที่ 5 กรกฎาคม 2562



(นายวิษณุเมนุษา วาแมดีซา)

นายกองค์การบริหารส่วนตำบลท่าธง